*Skabelonen tilrettes til sidst, så der er en version til Røde Kors og en til Ældre Sagen, hvor egen organisation nævnes først 0g der linkes til egen hjemmeside.*

**Introduktion:**

**Skabelon til aftalepapir, hvis I**

**låner vågere og/eller videregiver opgaver til hinanden**

Denne skabelon er udarbejdet af Røde Kors og Ældre Sagen som en hjælp til lokalafdelinger, der ønsker at indgå et samarbejde om vågetjenesten, hvor de to lokalafdelinger låner vågere og overdrager opgaver til hinanden.

Der er udarbejdet to andre skabeloner, hvis I samarbejder om at *synliggøre hinandens tilbud og henviser til hinanden*, eller hvis I *samarbejder om en fælles vågetjeneste*.

**Sådan gør I:**

* Brug skabelonen som et udkast, så det er enkelt at skrive et aftalepapir, som har de vigtige ting med.
* Ret teksten til efter jeres lokale forhold: Slet det, som ikke er relevant for jer – føj det til som mangler.

**Få inspiration**

Røde Kors og Ældre Sagen har sammen udarbejdet hæftet *’Samarbejde om vågetjenesten’*. Her kan I få gode råd til at organisere et samarbejde, og I kan læse om de overvejelser, det er en god idé, at I gør jer for at sikre, at I er enige om samarbejdets indhold og har afstemt jeres forventninger til samarbejdet.

Hent guiden og de to andre skabeloner på korrekt link indsættes

**Aftalepapir om vågetjenesten**

mellem Røde Kors (*afdeling*) og Ældre Sagen (*afdeling*)

**Vi låner vågere og/eller
videregiver opgaver til hinanden**

**1. Samarbejdets mål**

Røde Kors’ lokalafdeling i (*xxx*) og Ældre Sagens lokalafdeling i (*xxx*)har aftalt at indgå i et samarbejde om vågetjenesten.

Målet er at styrke vores fælles hjælp til døende og deres eventuelle pårørende i den allersidste tid ved at *låne vågere af hinanden* *og henvise til hinandens tilbud*, når det er relevant.

**2. Sådan samarbejde vi**

Røde Kors og Ældre Sagen driver to selvstændige vågetjenester, men vi samarbejder om at hjælpe hinanden, så de døende, der har brug for det, kan få hjælp og støtte fra vågetjenesten.

* Vi kan låne en våger hos den anden part, så en vågeopgave kan dækkes, når vi fx ikke selv kan dække alle vagter.
* Hvis vi får en henvendelse om en vågeopgave i et område, som er dækket af den anden organisation, sender vi opgaven videre.
* Hvis vi får en henvendelse om en vågeopgave inden for vores eget område, som vi enten fra start eller undervejs i vågeforløbet oplever, at vi ikke kan dække, kontakter vi den anden part for at overdrage enten hele opgaven eller dele af den.
* Når en vågeopgave er overdraget til den anden vågetjeneste, overtager den ansvaret for vågeforløbet, til det er afsluttet.
* Aftalepapiret gælder for området *(Beskriv: Gælder aftalen hele jeres område, eller gælder for et bestemt område – fx i forhold til geografi eller sektor?)*

Andre mulige samarbejdsområder:

* (*Eksempel*) De to vågetjenester har mulighed for at afholde fælles temadage, arrangementer eller udflugter, hvis der er et ønske om det. Røde Kors og Ældre Sagen aftaler i disse tilfælde, hvordan udgifterne skal dækkes.

**3. Organisering af samarbejde**

Røde Kors og Ældre Sagen har hver deres aktivitetsleder(e), som har ansvar for den daglige drift afvågetjenesten – rekruttering og samtaler med nye vågere, afholdelse af vågemøder, samarbejde med plejepersonalet, PR for vågetjenesten, mm. Aktivitetslederne har også løbende dialog med bestyrelserne i deres organisation om, hvordan det går med vågetjenesten.

Aktivitetslederne fra hhv. Røde Kors og Ældre Sagen har løbende dialog med hinanden og kontaktoplysninger til den anden organisations vagttelefon, så det er let at henvise videre mm.

* Røde Kors’ vagtelefonnummer til vågetjenesten er: xxxx xxxx
* Ældre Sagens vagttelefonnummer til vågetjenesten er: xxxx xxxx

**Når man henviser en vågeopgave til den anden**

* Hvis vi får en henvendelse om en vågeopgave, som vi sender videre til den anden, og plejepersonalet eller de pårørende vender tilbage med, at de har ringet forgæves, er aftalen … (*beskriv*).

**Når man låner frivillige vågere af den anden**

* De frivillige er registreret i hhv. Røde Kors og Ældre Sagen, og følger de retningslinjer, som gælder for den pågældende organisation, selv om de våger for den anden organisation.
* Forsikring: Vågerne er dækket forsikringen i den organisation, de er registreret som frivillige også når de er lånt ud.
* Kørselsudgifter: (*Beskriv om kørsel bliver betalt af egen organisation eller af den organisation, som har lånt vågeren. Hvilke takster og hvilke retningslinjer gælder?)*
* Deltagelse i lokale, fælles arrangementer eller kurser, som I arrangerer sammen: (*Beskriv hvordan, hvis I har valgt at samarbejde om dette.*)
* Deltagelse i vågemøder: *(Beskriv om de frivillige skal deltage i vågemøder i den anden vågetjeneste, når de har været lånt ud.)*

**Om aftalen**

Denne aftale er udtryk for et fælles ønske om at samarbejde. Samarbejdet kan ændres eller udvides efter aftale mellem parterne.

Denne aftale er godkendt af bestyrelserne i Røde Kors i xxxx og Ældre Sagen i xxx.

Dato \_\_\_\_\_\_\_\_\_\_\_\_\_\_\_

Navn \_\_\_\_\_\_\_\_\_\_\_\_\_\_\_\_\_\_\_\_\_ Navn \_\_\_\_\_\_\_\_\_\_\_\_\_\_\_\_\_\_\_\_\_\_\_

Titel \_\_\_\_\_\_\_\_\_\_\_\_\_\_\_\_\_\_\_\_\_ Titel \_\_\_\_\_\_\_\_\_\_\_\_\_\_\_\_\_\_\_\_\_\_\_

 Røde Kors Ældre Sagen